1. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ   ΤΑΞΗΣ Αριθ. Πρωτ.: 8029/1/3   της 16 Απρ./2 Ιουν. 1987  (ΦΕΚ Β΄ 272) (Διόρθ. Σφαλμ. ΦΕΚ Β΄ 409/10 Αυγ. 1987)  Καθορισμός των παρεχομένων ατομικών εφοδίων στο Αστυνομικό προσωπικό της Ελληνικής Αστυνομίας. Καταργήθηκε από την παρ. 1 άρθρ. 29 της με αριθ. 8029/1/20-ια/26 Ιαν. - 8 Φεβρ. 1994 (ΦΕΚ Β΄ 74) αποφ. Υπ. Δημόσιας Τάξης, κατωτ. αριθ. 15.   2. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ  ΚΑΙ ΔΗΜ. ΤΑΞΗΣ, ΟΙΚΟΝΟΜΙΚΩΝ  ΚΑΙ ΕΜΠΟΡΙΚΗΣ ΝΑΥΤΙΛΙΑΣ   Αριθ.2047269/5822/0022  της 31 Μαΐου/1 Ιουν. 1989   (ΦΕΚ Β΄ 423)  Περί χορήγησης στεγαστικού επιδόματος στο προσωπικό της Ελληνικής Αστυνομίας και του Πυροσβεστικού και Λιμενικού Σώματος.  Έχοντας υπόψη: 1)Την αριθ. φ.841.1/41/207083/1.12.1981 απόφαση των Υπουργών Εθν. Άμυνας και Οικονομικών «Περί χορηγήσεως στεγαστικού επιδόματος στους στρατιωτικούς των Ενόπλων Δυνάμεων» που κυρώθηκε με το άρθρ. 10 του Νόμ. 1284/1982. 2.Τις ειδικές συνθήκες υπό τις οποίες υπηρετεί το προσωπικό της Ελληνικής Αστυνομίας και του Πυροσβεστικού και Λιμενικού Σώματος, το οποίο αναγκάζεται να μετακινείται συνεχώς και εντός μικρού χρονικού διαστήματος μαζί ή χωρίς την οικογένειά του, αντιμετωπίζοντας σοβαρό πρόβλημα δαπάνης στέγης, αποφασίζουμε: Χορηγούμε στεγαστικό επίδομα στο στρατιωτικό προσωπικό της Ελληνικής Αστυνομίας και του Πυροσβεστικού και Λιμενικού Σώματος με τους ίδιους όρους και προϋποθέσεις που χορηγήθηκε στους στρατιωτικούς των Ενόπλων Δυνάμεων με την αρ. Φ.841.1/41/207083/1.12.1981 κοινή απόφαση των Υπουργών Εθν. Άμυνας και Οικονομικών και στο ύψος που αναπροσαρμόζεται με τις σχετικές αποφάσεις.  Το εν λόγω επίδομα θα καταβληθεί σταδιακά ως εξής: α)Το 1/3 από 1 Ιουν. 1989. β)Τα 2/3 από 1 Ιαν. 1990. γ)Το σύνολο από 1 Ιαν. 1991. Κυρώθηκε και από την έκδοσή της έχει ισχύ νόμου από την παρ. 15 άρθρ. 11 Νόμ. 1881/ 1990 (ΦΕΚ Α΄ 42), Τόμ. 29, σελ. 90,840.   